নতুন এই গবেষণাটির গবেষকদের মতোই তিনি বলেন, ‘হটহাউজ আর্থ’ অবস্থা আসলে প্রকৃতিকে দীর্ঘদিন ধরে আমরা যা দিয়েছি তারই ফলাবর্তন। প্রকৃতি তখন উল্টো আচরণ করতে শুরু করবে। এখন যেমন নদীর পানি সাগরে যাচ্ছে ওই অবস্থা হলে সাগরের পানি আসবে উজানে। মিঠা পানির সব উৎসই লবণাক্ত হয়ে যাবে। তখন কেবল খাবার পানির অভাবেই বাস্তুভিটা ছাড়তে হবে অসংখ্য মানুষকে। এ ছাড়া লবণাক্ততায় আক্রান্ত হবে নিচু এলাকার লাখো হেক্টর চাষযোগ্য জমি। বিশৃঙ্খলা দেখা দেবে শস্য ক্যালেন্ডারেও।